RAF:n Avro 698 Vulcan B.1, huomaa koneen erityinen pohjan ja tasojen alapintojen *anti-flash* -väritys.
**Avro Vulcan** eli **Avro 698** oli maailman ensimmäinen raskas deltasiipinen pommikone. Nimensä se sai roomalaisen tulen jumalan mukaan. Vulcan on yksi kolmesta brittiläisestä V-pommikoneesta (muut olivat Vickers Valiant ja Handley Page Victor).

Historia
--------

Ensimmäisen Vulcanin otti käyttöön RAF vuonna 1956 ja tyypin eri versiot palvelivat kaikkiaan noin 30 vuotta, kunnes konetyyppi korvattiin Panavia Tornadolla. Vulcanin suunnitteluvaiheessa vuosina 1949–1953 rakennettiin neljä prototyyppiä (Avro 707) 1:3-kokoisena. Alkuperäistä B.1-versiota rakennettiin 45 kappaletta ja paranneltua, uusin moottorein ja ilmatankkausta varten varustettua hieman suurempaa B.2-versiota 60-luvulla 89 kappaletta. Joitakin B.2-koneita modifioitiin myöhemmin strategisiksi tiedustelukoneiksi. Monet Vulcan-pommikoneet romutettiin taistelutehtävien päätyttyä 1980-luvulla. Pieni osa jäi RAF:lle ammuntaharjoituksia varten ja muutama kone myytiin yksityishenkilöille sekä museoille.

Tehtävä
-------

Vulcanin alkuperäinen tehtävä oli ydinpommin kantaminen niin korkealla ja nopeasti, etteivät vihollishävittäjät tavoittaisi sitä. Tästä syystä koneessa ei ollut puolustusaseistusta ja ydinpommin välähdyksen suojaksi koneet oli maalattu valkoiseksi, eli *Anti-Flash* -väritykseen. Myöhemmin tehtävä muutettiin matalapommitukseksi ja väritys vaihtui naamiokuvioon.

Sodassa
-------

Konetyyppi osallistui sotatoimiin Falklandin sodassa vuonna 1982 ja teki silloin pisimmän pommituslennon ennätyksen. Ennätys rikottiin vasta Persianlahden sodan aikana. Vulcan-pommikone teki operaatio Black Buckissa viisi pommituslentoa, joista kolme Port Stanleyn kiitotietä vastaan ja kaksi tutka-asemien tuhoamiseksi Falklandin saarilla. Yhtään Vulcania ei menetetty, mutta pitkät, useita ilmatankkauksia vaativat pommituslennot aiheuttivat joitakin ongelmia ja yksi kone joutui tekemään hätälaskun Brasiliaan.

Avro Vulcan pommiluukku avoinna

Tekniset tiedot (B.2A)
----------------------

*Lähde:* 

**Yleiset ominaisuudet**

* **Miehistö:** 5
* **Pituus:** &&&&&&&&&&&&&030.045000030,45 m
* **Kärkiväli:** &&&&&&&&&&&&&033.083000033,83 m
* **Korkeus:** &&&&&&&&&&&&&&08.02800008,28 m
* **Siipipinta-ala:** &&&&&&&&&&&&0368.0300000368,3 m²
* **Tyhjäpaino:** &&&&&&&&&&056750.&&&&0056 750 kg
* **Suurin lentoonlähtöpaino:** 0**Virhe lausekkeessa: tunnistamaton välimerkki "&".**.0**Virhe lausekkeessa: tunnistamaton välimerkki "&".**81 720 kg
* **Voimalaite:** &&&&&&&&&&&&&&04.&&&&004 × Bristol Siddeley Olympus 301 -suihkumoottoria; &&&&&&&&&&&&&089.&&&&0089 kN per moottori

**Suoritusarvot**

* **Suurin nopeus:** 0**Virhe lausekkeessa: tunnistamaton välimerkki "&".**.0**Virhe lausekkeessa: tunnistamaton välimerkki "&".**1 038 km/h (Mach &&&&&&&&&&&&&&00.09800000,98)
* **Lentomatka:** &&&&&&&&&&&07640.&&&&007 640 km
* **Lakikorkeus:** 0**Virhe lausekkeessa: tunnistamaton välimerkki "&".**.0**Virhe lausekkeessa: tunnistamaton välimerkki "&".**19 810 m

**Aseistus**  

* 21 × tavanomaisia 454 kg:n pommeja tai
* 1 × 1,1 megatonnin Blue Steel-ydinase tai
* 4 × AGM-45 Shrike ohjusta

Vulcan populäärikulttuurissa
----------------------------

* Britannian ilmavoimien Avro Vulcan esiintyy Terence Youngin ohjaamassa James Bond -elokuvassa Pallosalama vuodelta 1965.

Lähteet
-------

* Jackson, Robert: *Military Jets*, s. 12–17. Sandcastle Books Ltd, 2009. ISBN 978-1-906536-79-4.
* Donald, David: *The encyclopedia of world aircraft*, s. 86–87. Leicester: Blitz Editions, 1997. ISBN 1-85605-375-X.

### Viitteet

1. 1 2 3  Jackson 2009, 12.
2. 1 2 3 4  Hallen Hävittäjäsivu: Avro Vulcan *netti.fi*.  Arkistoitu 5.3.2016. Viitattu 18.1.2014.
3. 1 2 3  Thunder & Lightnings - Avro Vulcan - History *thunder-and-lightnings.co.uk*. Viitattu 18.1.2014.
4. ↑  James Bond wiki - Avro Vulcan *jamesbond.wikia.com*. Viitattu 23.7.2018.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Avro Vulcan**.
* (englanniksi)